N á v r h 

Zákon

z .......... 2007,

ktorým sa mení a dopĺňa zákon č. 215/2006 Z. z. o odškodňovaní osôb poškodených násilnými trestnými činmi 

Národná rada Slovenskej republiky sa uzniesla na tomto zákone:

Čl. I

Zákon č. 215/2006 Z. z. o odškodňovaní osôb poškodených násilnými trestnými činmi sa mení a dopĺňa takto:

1.	V § 2  písmeno a) znie: 
„a) poškodeným je
1.	osoba, ktorej bola v dôsledku trestného činu spôsobená ujma na zdraví, alebo
2.	pozostalý manžel a pozostalé dieťa, a ak ich niet, pozostalý rodič po osobe, ktorej bola trestným činom spôsobená smrť (ďalej len „zomrelý“), a ak ich niet,
3.	osoba, voči ktorej mal zomrelý vyživovaciu povinnosť, alebo jej poskytoval výživné.“.

2.	V § 3 odsek 1 znie: 
„(1) O odškodnenie môže požiadať poškodený, ktorý je občanom Slovenskej republiky alebo iného členského štátu, alebo osobou bez štátnej príslušnosti, ktorá má na území  Slovenskej republiky alebo na území iného členského štátu trvalý pobyt, alebo cudzí štátny príslušník, za podmienok a v rozsahu stanovenom vyhlásenou medzinárodnou zmluvou, ktorou je Slovenská republiky viazaná , ak k ujme na zdraví došlo na území Slovenskej republiky.“.  

3.	V § 9 sa odsek 2 dopĺňa písmenom d), ktoré znie: 
„d) doklad preukazujúci vyživovaciu povinnosť zomrelého alebo poskytovanie výživného zomrelým, ak ide o osobu podľa § 2 písm. a) bodu 3.“.

Čl. II

Tento zákon nadobúda účinnosť 1. januára 2008.